Eelnõu  

NARVA LINNAVALITSUS
KORALDUS
Narva

                                                                                                   2012.a. nr
Arvamuse andmine  Rakvere tn  28 
maa  riigi omandisse  jätmiseks
1  Asjaolud  ja  menetluse  käik

Keskkonnaministeeriumi poolt volitatud maa-ameti esindaja soovib jätta riigi omandisse Keskkonnaministri 31.01.2007.a. käskkirja nr 6.3-5/136 alusel maaüksuse. Maa-amet esitas Narva Linnavalitsusele 04.05.2012.a. taotluse nr 6.3-5/134 ja vaba maa maaüksuse piiriettepaneku nr AT1204260055, ligikaudse pindalaga 1326m², taotletav sihtotstarve elamumaa (001;E). Maareformi seaduse § 31 lõike 1 punkti 8 alusel jäetakse maaüksus riigi maareservi. Viidatud maaüksuse riigi omandisse jätmine on vajalik riigivaraseaduse § 10 lõike 1 punktis 4 reservina säilitamiseks. Vastavalt  Vabariigi  Valitsuse  03.09.1996.a. määruse nr 226 „ Maa riigi omandisse jätmise korra“(edaspidi Kord) punkti 9 alusel  palub Maa-amet kohaliku omavalitsuse arvamust ja Korrast tulenevalt määrata maaüksustele sihtotstarve ja lähiaadress. Maaüksuse sihtotstarve määramise aluseks on Narva Linnavolikogu 28.11.2001.a määrus nr 92/49 kehtestatud Narva linna üldplaneering.  Narva Linnavalitsuse  16.05.2012   korraldusega  nr …..-k määrati  aadressiks   Rakvere tn 28. Lähtuvalt Korra punkti 9 alapunktist 2 esitame andmed isikute taotluste kohta: Riigi omandisse taotletavatele    maaüksustele  ei ole  esitatud  avaldusi  maa  ostueesõigusega   erastamiseks. Narva Linnavalitsusele ei  laekunud taotlust maa õigusvastaselt võõrandatud vara tagastamise, kompenseerimise ja õigusvastaselt  võõrandatud  vara  hüvitamiseks  Narva linnas Rakvere tn 28  
2 Õiguslikud alused
Vabariigi  Valitsuse    3. septembri   1996.a.  määrus  nr  226    “Maa  riigi    omandisse    jätmise kord“ punkt 9 sätestab, et ühe kuu jooksul maa riigi omandisse jätmise toimiku  saamise  päevale  järgnevast  päevast  arvates  annab  linnavalitsus  arvamuse maa riigi  omandisse jätmise  kohta,  märkides riigi omandisse jäetava maa  sihtotstarbe ning näitab  eraldi  ära   maa  riigi   omandisse  jätmise toimikus toodud suuruses  ja  piirides  maa  riigi  omandisse  jätmist  takistavad  asjaolud.
3    Otsus 
3.1. Nõustuda  Narva linnas Rakvere tn 28  maa riigi omandisse jätmisega.
3.2  Maaüksuse  pindala   1326 m²  sihtotstarve elamumaa ( 001;E)
4    Rakendussäted
4.1  Käesolev korraldus jõustub seadusega ettenähtud  korras.

4.2  Käesolevat   korraldust  on  võimalik  vaidlustada  Tartu  Halduskohtu  Jõhvi  kohtumajas 

       30 päeva jooksul  alates  jõustumisest.

